चिटफंड कंपनी में 400 परिवारों के 100 करोड़ फंसे, रोष मार्च निकाला
चिटफंडकंपनी में करोड़ों रुपए फंसने के बाद इंसाफ के लिए पीड़ित लोग सड़कों पर उतरने लगे हैं। चिटफंड कंपनियों के सताए गए लोगों को इंसाफ दिलाने के लिए गठित एंटी चिटफंड एक्शन कमेटी के बैनर तले लोगों ने शहर में रोष मार्च कर लाल बत्ती चौक में प्रशासन और चिटफंड कंपनी के मालिकों का पुतला फूंका। ऐलान किया गया है कि चिटफंड कंपनी के पीड़ित व्यक्तियों को एक मंच पर एकत्रित कर कानूनी लड़ाई के साथ-साथ संघर्ष भी किया जाएगा। आरोप है कि क्षेत्र में 400 से अधिक परिवारों से 100 करोड़ रुपए से अधिक की ठगी की गई है।
कमेटी के नेता नवदीप सिंह मनवी का कहना है कि चिटफंड कंपनियों ने संगरूर और पटियाला से संबंधित जिलों में सैकड़ों एजेंटों के माध्यम से लोगों को 100 करोड़ रुपए से अधिक का चूना लगाया है। कंपनियों की ओर से लोगों को भारत सरकार का मान्यता प्राप्त सर्टिफिकेट दिखा और मोटे ब्याज का लालच देकर फंसाया गया है। कंपनियों की ओर से एक वर्ष से दस वर्ष तक के खाते खोल कर लोगों से रुपए जमा करवाए गए। लोगों को दस प्रतिशत ब्याज और प्लाट देने तक का वादा किया गया। सैकड़ों नौजवान इन कंपनियों के एजेंट बन गए और लोगों के रुपए को कंपनी में लगवा दिया।
इधर समाना निवासी सतगुर सिंह बगा का कहना है कि बच्चों के भविष्य को संवारने के लिए सारी प्रॉपर्टी बेच कर अपने और लोगों के करीब 46 लाख रुपए कंपनी को सौंप दिए थे परंतु सब कुछ बर्बाद हो गया है। उन्होंने कहा कि अब कंपनी से पैसा वापस आजा नजर नहीं रहा है।
कई मामले दर्ज किए: एसपी
^पुलिसने कई मामलों में कुछ कंपनियों के विरुद्ध ठगी के मामले दर्ज किए हैं। कमेटी का गठन कर जांच करवाई जा रही है। सेवासिंह मल्ली, एसपी डी, संगरूर
किसान दे चुके हैं जान
बतादें कि चिटफंड कंपनी से रुपए वापिस नहीं मिलने से दुखी छाजली के किसान हरप्रीत सिंह ने 18 दिसंबर को एजेंट के घर जा कर सुसाइड कर लिया था। किसान ने अपनी बेटी की शादी के रुपए चिटफंड कंपनी में लगा दिए थे।
सर्कल में चिटफंड कंपनी ने 200 एजेंटों के अलावा जिले के सैकड़ों परिवारों को ठगी का शिकार बनाया है। लोगों के चिटफंड कंपनी की तरफ 100 करोड़ रुपए से अधिक फंसे हैं।
सोमवार को संगरूर में चिटफंड कंपनियों के विरुद्ध रोष प्रगट करते लोग।
गांव धनों के निवासी पूर्व फौजी जसबीर सिंह का कहना है कि उसने दो प्लाट बेचकर कंपनी में 23 लाख रुपए लगवाए थे। उन्होंने कहा कि लोगों के 10 लाख रुपए कंपनी में लगवा दिए। अब पैसों की कमी के कारण मकान तक बेचना पड़ा है। जिसके बाद हालात और खराब हो गए हैं।
केस-1: पिता की पूरी पूंजी लगाई: गांवगुनीके के करनैल का कहना है कि पिता की एफसीआई से रिटायरमेंट के बाद उनकी सारी जमा पूंजी 18 लाख रुपए कंपनी में लगा दिए। जिस कारण उसने और लोगों को भी कंपनी के साथ जोड़ कर करीब 70 लाख रुपए लोगों के जमा करवा दिए थे। अब रुपया वापस आते नजर नहीं रहा है।
लोगों ने कहा-10 प्रतिशत ब्याज और प्लाट देने का किया गया था वादा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva